b"\n_START_ARTICLE_\nMizerikordija\n_START_PARAGRAPH_\nMizerikordija (angl. misericorde)\xc2\xa0\xe2\x80\x93 ilgas siauras viduram\xc5\xbei\xc5\xb3 durklas, naudotas pribaigti sunkiai su\xc5\xbeeistiems riteriams, kariams. Pagal tokio gailestingumo d\xc5\xabrio (Coup de gr\xc3\xa2ce) pavadinim\xc4\x85 pavadintas ir pats durklas (lot. misericordia 'gailestingumas'). Durklo gele\xc5\xbet\xc4\x97 pakankamai plona ir tvirta, kad pramu\xc5\xa1t\xc5\xb3 tarp\xc4\x85 tarp \xc5\xa1arv\xc5\xb3 plok\xc5\xa1\xc4\x8di\xc5\xb3._NEWLINE_Mizerikordijomis nukaudavo mirtinai su\xc5\xbeeistus riterius, jei nuo su\xc5\xbeeidimo riteris tur\xc4\x97davo mirti ne i\xc5\xa1syk. Taip pat mizerikordijas naudojo kaip paprastus durklus artimoje kovoje, jei su prie\xc5\xa1ininku susikibdavo ir pasinaudoti kalaviju ar kitokiu didesnio nuotolio ginklu b\xc5\xabdavo ne\xc4\xafmanoma ar nepatogu. Mizerikordijos gele\xc5\xbet\xc4\x97 paprastai pratilpdavo pro \xc5\xa1almo antveid\xc5\xbeio ar did\xc5\xa1almio aki\xc5\xb3 ply\xc5\xa1\xc4\xaf, kad pasiekt\xc5\xb3 smegenis arba pradurdavo plok\xc5\xa1tini\xc5\xb3 \xc5\xa1arv\xc5\xb3 sand\xc5\xabras ar silpnas vietas, kad pasiekt\xc5\xb3 \xc5\xa1ird\xc4\xaf._NEWLINE_Mizerikordijos \xc5\xbeinomos nuo XII a., jos buvo Vokietijos, Anglijos kari\xc5\xb3 ginkluot\xc4\x97je."